เรื่องร้องเรียน: ตึกแถวที่อยู่ติดกันต่อท่อที่รองรับรางระบายน้ำฝนรุกล้ำลงสู่ที่ดิน และทำหน้าต่างเปิดเข้ารุกล้ำที่ดินเช่นกัน แลพนานหลายปีแล้ว เมื่อฝนตก น้ำจากท่อจะลงสู่ที่ดิน ทั้งนี้ได้ไปบอกเจ้าของบ้าน ตั้งแต่หน้าฝนปีที่แล้ว หลายครั้ง แต่เจ้าของบ้านยังไม่จัดการใดๆ อยากให้เขตมาดำเนินการให้ค่ะ
การดำเนินการของเจ้าหน้าที่: สำนักงานเขตคลองสานตรวจสอบแล้ว อาคารที่ได้รับเรื่องร้องเรียนแล้วพบว่ามีลักษณะตึกแถว ตั้งอยู่ภายในซอยกรุงธนบุรี4 เบื้องต้นจะได้ประสานเจ้าของบ้าน ให้ทำการแก้ไขต่อไป
ความเห็นของผู้แจ้ง: รูปถ่ายที่ลงไว้ ไม่ได้มีความเกี่ยวข้องกับเรื่องที่ร้องเรียนเลย บุคคลในภาพไม่ได้เป็นเจ้าของที่ดินที่ถูกรุกล้ำ และไม่ได้เป็นเจ้าของตึกแถวที่รุกล้ำ ภาพถ่ายที่ลงเป็นเหตุการณ์ร้องเรียนอื่น และจากการดูภาพย้อนหลังของกล้องวงจรปิด วันที่เจ้าหน้าที่เขตมานั้น ไม่ได้เดินไปตรวจสอบตรงจุดที่ได้แจ้งไว้ และไม่มีการโทรหาเจ้าของที่ดินที่ถูกรุกล้ำทั้งๆ ที่อยู่บ้าน จากการที่เขตบอกว่าประสานเจ้าของ ไม่ทราบว่าเจ้าของที่ว่าคือใคร ใช่เจ้าของตึกแถวหรือไม่เพราะรูป ไม่ตรงกับเรื่องที่แจ้ง และอยากให้เขตชี้แจงตรงจุดนี้ และหากตึกแถวทำการแก้ไข จะดำเนินการแล้วเสร็จเมื่อใด มีกำหนดวันเวลาชัดเจนหรือไม่ จะต้องแจ้งแก่เจ้าหน้าที่เขตหรือไม่ว่าดำเนินการเอาท่อระบายน้ำฝน สายไฟ จานดาวเทียม ท่อแอร์ ฯลฯ ออกจากที่ดินคนอื่นแล้ว และเขตจะกลับมาตรวจสอบซ้ำหรือไม่ เพราะ 2 ปีนับแต่ไปแจ้งตึกแถว ก็เพิกเฉยไม่ได้รับการแก้ไขใดๆ
พื้นที่: แขวงบางลำภูล่าง เขตคลองสาน กรุงเทพมหานคร